Честваният на 6 май св. Георги е почитан като покровител на земеделците, пастирите и стадата.
Като воин, още от средновековието той е смятан и за закрилник на воините-християни и на християнските армии.
Празникът има различни названия в отделните български области – в Източна България го наричат Гергювден или Гергевден, във Вардарска Македония – Гюрговден или Гюргевден, а в Западна България – Джурджовдън или Гергьовден, от където идва и неговото официално название. Вековните контакти между християни и мюсюлмани са способствали Гергьовден да се почита и от изповядващите исляма под името Хъдърлез.
Сред мюсюлманите в България празникът е свързан с праведника Хазър